Administrația Națională de Meteorologie a emis o informare de vreme rea și anunță precipitații sub formă de ploaie, precum și ninsori în zona montană înaltă. Atenționarea este valabilă în toată țara, de pe 13 martie, până pe 15 martie, la ora 10:00.
"În intervalul menționat, vor fi precipitații în toate regiunile și se vor acumula cantități de apă în general de 10…15 l/mp. În zona Carpaților Meridionali, în Transilvania și Muntenia, local precipitațiile vor fi moderate și se vor acumula 25…30 l/mp și izolat peste 40 l/mp. Vor fi ploi, iar în zona montană, în special la altitudini de peste 1200 m, vor predomina ninsorile și se va depune strat de zăpadă, local consistent. În jumătatea de nord a Moldovei și estul Transilvaniei vor fi precipitații mixte", conform Administrației Naționale de Meteorologie.
(G.S.)